130. ΑΠΟΦΑΣΙΣ ΥΠΟΥΡΓΩΝ ΟΙΚΟΝΟΜΙΚΩΝ ΕΣΩΤΕΡΙΚΩΝ  ΚΑΙ ΚΟΙΝΩΝΙΚΩΝ ΥΠΗΡΕΣΙΩΝ Αριθ. 140838 της 28 Σεπτ./2 Οκτ. 1974 (ΦΕΚ Β΄ 968) Περί του τρόπου αποδόσεως των καταλογιζομένων ποσών δια των πράξεων κανονισμού συντάξεων Ν.Δ. 164/73. ΄Εχοντες υπ’ όψει: 1)Το Ν.Δ. 321/69 «περί Κώδικος Δημοσίου Λογιστικού» και 2)Το Ν.Δ. 164/73 «περί αναγνωρίσεως διαδοχικών προϋπηρεσιών δημοσίων υπαλλήλων και υπαλλήλων Ν.Π.Δ.Δ. ως συνταξίμων και άλλων τινών διατάξεων», αποφασίζομεν: ΄Οπως τα κατά τας διατάξεις του άρθρ. 2 του ως άνω Ν.Δ. 164/73 (ανωτ. αριθ. 120) καταλογιζόμενα δια των πράξεων κανονισμού συντάξεων ποσοστά αποδίδονται εις τους δικαιούχους Φορείς ως ακολούθως: 1.Η απόδοσις εις το Δημόσιον της καταβληθείσης υπό τούτου καθ’ έκαστον έτος αναλογίας συντάξεως, ήτις βαρύνει τον κατά περίπτωσιν Φορέα, θα ενεργήται υπό του υποχρέου μέχρι της 31 Μαρτίου του επομένου έτους, βάσει καταλογιστικής πράξεως εκδιδομένης υπό της Υπηρεσίας Συντάξεων του Γενικού Λογιστηρίου του Κράτους επί του Δημοσίου Ταμείου της έδρας του υποχρέου Φορέως, καθ’ ον τρόπον καταλογίζονται αι αχρεωστήτως καταβληθείσαι συντάξεις εις βάρος των συνταξιούχων του Δημοσίου. Τα ούτω καταλογιζόμενα ποσά βεβαιούνται και εισπράττονται κατά τας διατάξεις του Κώδικος περί Εισπράξεως Δημοσίων Εσόδων. 2.Η απόδοσις υπό του Δημοσίου της βαρυνούσης τούτο αναλογίας συντάξεως, ήτις κατεβλήθη υπό διαφόρων Φορέων, θα ενεργήται δια της εκδόσεως χρηματικών ενταλμάτων επ’ ονόματι εκάστου δικαιούχου Φορέως, εις βάρος της οικείας πιστώσεως του προ/σμού εξόδων του Υπουργείου Οικονομικών. Σελ. 90,62(α) Τεύχος 739-Σελ. 132 Προς τούτο ο δικαιούχος Φορεύς θα αποστέλλη καθ’ έκαστον έτος εις την Υπηρεσίαν Συντάξεων του Γενικού Λογιστηρίου του Κράτους ονομαστικήν κατάστασιν των συνταξιοδοτηθέντων υπό τούτου δυνάμει του Ν.Δ. 164/73 περιλαμβάνουσαν εις ιδίας στήλας το βαρύνον το Δημόσιον ποσοστόν και το αντίστοιχον ποσόν κατά μήνα και ετησίως, ως και τον αριθμόν της πράξεως κανονισμού συντάξεως εκάστου συν/χου. Η κατάστασις αύτη μετά τον έλεγχον και θεώρησιν υπό της Υπηρεσίας Συντάξεων του Γ.Λ.Κ. θα διαβιβάζηται εις την Υ.Ε.Ε. του Υπουργείου Οικονομικών προς έκδοσιν του σχετικού χρηματικού εντάλματος. Η παρούσα δημοσιευθήτω εις την Εφημερίδα της Κυβερνήσεως. 